wannaphong/clean_thaiwikipedia huggingface dataset:
# วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี
วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี  เป็นการแข่งขันวอลเลย์บอลในประเทศญี่ปุ่น ซึ่งก่อตั้งขึ้นในปี ค.ศ. 2007 และการแข่งขันนี้จัดโดยสมาคมกีฬาวอลเลย์บอลแห่งประเทศญี่ปุ่น

เทนโน (天皇) คือพระจักรพรรดิ และโคโง (皇后) คือพระจักรพรรดินีแห่งประเทศญี่ปุ่น ซึ่งมอบถ้วยพระราชทานเทนโนโคโงให้แก่ทีมที่ชนะเลิศการแข่งขัน โดยถ้วยพระราชทานดังกล่าวเคยมอบให้แก่ทีมที่ชนะในการแข่งคุโระวะชิกิออลเจแปนวอลเลย์บอลแชมเปียนชิพจนถึงปี ค.ศ. 2006

 ทีมที่ชนะเลิศ 
ค.ศ.ชายหญิง2007เจที ธันเดอร์โทเรย์แอร์โรส์2008โทเรย์แอร์โรส์โตโยต้าออโตบอดีควินซีส์2009พานาโซนิคแพนเทอส์ฮิซามิตสึสปริงส์2010ซันโทรี่ซันเบิดส์เด็นโซ่แอรีบีส์2011พานาโซนิคแพนเทอส์โทเรย์แอร์โรส์2012พานาโซนิคแพนเทอส์ฮิซามิตสึสปริงส์2013โทเรย์แอร์โรส์ฮิซามิตสึสปริงส์2014เจที ธันเดอร์ฮิซามิตสึสปริงส์2015โทโยดะโกเซย์เตรฟวยร์ซาฮิซามิตสึสปริงส์2016โทเรย์แอร์โรส์ ฮิซามิตสึสปริงส์2017พานาโซนิคแพนเทอส์โตโยต้าออโตบอดีควินซีส์2018เจที ธันเดอร์ฮิซามิตสึสปริงส์2019ยกเลิกเนื่องจากการระบาดทั่วของโควิด-192020เจเท็กโตะ สติงส์เจที มาร์เวลลัส2021โวล์ฟด็อกส์ นาโงยะ  ฮิซามิตสึสปริงส์2022 เจเท็กโตะ สติงส์  เอ็นอีซี เรดร็อกเก็ตส์2023 พานาโซนิคแพนเทอส์  เอ็นอีซี เรดร็อกเก็ตส์2024 ซันโทรี่ซันเบิดส์  วิกตอเรียนาฮิเมจิ
# แบ็กทูดีเซมเบอร์
"แบ็กทูดีเซมเบอร์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม สปีกนาว  (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเพลงคันทรีในวันที่ 15 พฤศจิกายน ค.ศ. 2010 เป็นซิงเกิลที่สองจากอัลบั้มสปีกนาว สวิฟต์กล่าวว่า "แบ็กทูดีเซมเบอร์" เป็นครั้งแรกที่เธอกล่าวขอโทษคนคนหนึ่งในเพลง  นักวิจารณ์คาดว่าเพลงกล่าวถึงเทย์เลอร์ เลาต์เนอร์ คนรักเก่าของสวิฟต์ แม้ว่าสวิฟต์และเลาต์เนอร์ไม่ได้ตอบความเห็นใด ๆ เกี่ยวกับเรื่องนี้ "แบ็กทูดีเซมเบอร์" เป็นเพลงบัลลาดแนวคันทรีป็อปบรรเลงด้วยออเคสตรา เนื้อเพลงเป็นการอ้อนวอนให้ยกโทษหลังจากเลิกรากับคนรักเก่า

"แบ็กทูดีเซมเบอร์" ได้รับคำวิจารณ์ด้านบวกจากนักวิจารณ์ที่ถือว่าเป็นจุดสนใจของอัลบั้มสปีกนาว นักวิจารณ์ยกย่องเนื้อเพลง ทำนอง และเสียงร้องของสวิฟต์ที่ดีขึ้น เพลงประสบความสำเร็จเชิงพาณิชย์ ขึ้นสูงสุดที่อันดับที่หกบนชาร์ตบิลบอร์ดฮอต 100 และอันดับที่เจ็ดในประเทศแคนาดา เพลงยังขึ้นอันดับที่สามบนชาร์ตบิลบอร์ดฮอตเพลงคันทรีด้วย ในต่างประเทศ เพลงประสบความสำเร็จปานกลาง ขึ้นอันดับที่ 24 ในประเทศนิวซีแลนด์ และอันดับที่ 26 ในประเทศออสเตรเลีย

มิวสิกวิดีโอกำกับโดยโยแอนน์ เลอมวน เล่าเรื่องราวหลังจากสวิฟต์เลิกรากับคนรัก มิวสิกวิดีโอได้รับคำวิจารณ์ตั้งแต่คละกันไปจนถึงด้านบวก นักวิจารณ์เพลงยกย่องการถ่ายทอดอารมณ์ผ่านภาพในสีมืดมน ขณะที่นักวิจารณ์อีกกลุ่มวิพากษ์เรื่องการบรรยายเรื่องที่ไม่เพียงพอ สวิฟต์แสดงเพลง "แบ็กทูดีเซมเบอร์" ในการแสดงสดหลายครั้ง ที่โดดเด่นคือในงานประกาศรางวัลชมรมดนตรีคันทรีประจำปี ครั้งที่ 44 และอเมริกันมิวสิกอะวอร์ด ครั้งที่ 38

 เบื้องหลังและการจำหน่าย 
จากคำกล่าวของสวิฟต์ "แบ็กทูดีเซมเบอร์" เป็นการขอโทษคนรักเก่าในรูปของเพลง เป็นสิ่งที่เธอไม่เคยทำมาก่อน เธอกล่าวต่อว่า "ฉันไม่เคยรู้สึกว่าต้องขอโทษใครเป็นเพลงมาก่อน แต่เมื่อสองปีที่แล้ว ฉันผ่านเรื่องต่าง ๆ มากมาย [รวมถึง] บทเรียนต่าง ๆ มากมาย และบางครั้งกว่าคุณจะได้เรียนรู้อะไรบางอย่างมันก็สายไปแล้ว และเมื่อถึงจุดนั้น คุณต้องขอโทษ เพราะว่าคุณไม่ระวัง" นักวิจารณ์คาดว่าคนรักเก่าที่เธอขอโทษคือนักแสดงนำจากเรื่องแวมไพร์ ทไวไลท์ เทย์เลอร์ เลาต์เนอร์ จากเนื้อเพลงที่ว่า "ผิวสีแทนของคุณ รอยยิ้มหวาน ๆ ของคุณ" (your tan skin, your sweet smile) อย่างไรก็ตาม ทั้งสวิฟต์และลอตเนอร์ไม่ได้ออกมายืนยันหรือปฏิเสธข่าวลือนี้ "แบ็กทูดีเซมเบอร์" เดิมทีออกจำหน่ายเป็นซิงเกิลวิทยุซิงเกิลแรกจากอัลบั้มสปีกนาว เมื่อวันที่ 12 ตุลาคม ค.ศ. 2010 เป็นส่วนหนึ่งของโครงการเฉพาะโดยร้านไอทูนส์ นำไปสู่การวางจำหน่ายอัลบั้ม ในวันที่ 15 พฤศจิกายน ค.ศ. 2010 เพลงได้เป็นซิงเกิลที่สองจากอัลบั้มสปีกนาว

รายการเพลง
European digital download
"Back to December" - 4:54
UK digital download
"Back to December" - 4:54
US Acoustic digital download
"Back to December" (Acoustic Version) - 4:52

ชาร์ต

ชาร์ตรายสัปดาห์
 ชาร์ต (2010) อันดับสูงสุดscope="row"scope="row"scope="row"scope="row"
 ชาร์ต (2011) อันดับสูงสุดscope="row"scope="row"scope="row"scope="row"scope="row"

ชาร์ตสิ้นปี
ชาร์ต (2011)อันดับสูงสุด US Billboard Hot 100 74 US Country Songs (Billboard) 38 US Adult Contemporary (Billboard) 30 US Adult Pop Songs (Billboard) 42 US Radio Songs (Billboard) 58
# ยูฟ่าซูเปอร์คัพ 2014
ยูฟ่าซูเปอร์คัพ 2019 จะเป็นการแข่งขัน ยูฟ่าซูเปอร์คัพ ครั้งที่ 39 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก การแข่งขันเป็นการพบกันของสองทีมจากสเปน ลิเวอร์พูล และ แมนยู, ผู้ชนะของ ยูฟ่าแชมเปียนส์ลีก ฤดูกาล 2018–19 และ ยูฟ่ายูโรปาลีก ฤดูกาล 2018–19 ตามลำดับ โดยจะลงเล่นกันที่สนาม คาร์ดิฟฟ์ซิตีสเตเดียม ใน คาร์ดิฟฟ์, ประเทศเวลส์, และจะแข่งขันกันในวันที่ 12 สิงหาคม ค.ศ. 2019

สนามแข่งขัน
คาร์ดิฟฟ์ซิตีสเตเดียม ได้รับการประกาศให้เป็นสนามที่ใช้จัดการแข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 30 มิถุนายน ค.ศ. 2012 โดยสนามแห่งนี้ได้เปิดใช้ขึ้นเมื่อเดือนกรกฎาคม ค.ศ. 2009 บนเว็บไซต์ของ สนามกีฬาคาร์ดิฟฟ์ ซึ่งเป็นสนามเหย้าของ คาร์ดิฟฟ์ ซิตี สนามแห่งนี้มีความจุโดยรวม 33,000 ที่นั่ง หลังจากการทำงานขยายตัวออกไป

ทีม
ทีมการเข้ารอบแชมป์ครั้งก่อน เรอัลมาดริดผู้ชนะจาก ยูฟ่าแชมเปียนส์ลีก ฤดูกาล 2013–141998, 2000, 2002 เซบิยาผู้ชนะจาก ยูฟ่ายูโรปาลีก ฤดูกาล 2013–142006, 2007

รายละเอียด

 GK 1  อีเกร์ กาซียัส (c)RB 15 ดานี การ์บาคัล  CB 3 เปปีCB 4  เซร์คีโอ ราโมสLB 5 ฟาบีอู กูเองเตรา    CM 8 โทนี โครส  CM 19 ลูคา โมดริช    RW 11 แกเร็ธ เบลAM 10 ฮาเมส โรดรีเกซ    LW 7  คริสเตียโน โรนัลโดCF 9  การีม แบนเซมาตัวสำรอง:GK 13 เกย์ลอร์ นาบัสDF 2  ราฟาแอล วารานDF 12 มาร์เซลู    DF 17 อัลบาโร อาร์เบโลอาMF 22  อังเคล ดี มารีอาMF 23 อิสโก    MF 24 อาเซียร์ อียาร์ราเมนดี    ผู้จัดการทีม: การ์โล อันเชลอตตี300px GK 13  เบโตRB 23 โคเก     CB 2  เฟเดริโก ฟาซิโอ (c)CB 21 นิโกลัส ปาเรคาLB 3  เฟร์นันโด นาบาร์โร   DM 6  ดาเนียล การ์รีโกDM 4  กรเซอกอร์ซ ครีโชเวียคRW 20 บีโตโล   AM 17 เดนิส ซัวเรซ   LW 22 อเลอิกซ์ วีดัล   CF 9  การ์โลส บักกาตัวสำรอง:GK 25 มาเรียโน บาร์โบซาDF 5 ดีโอโก ฟีกูเอรัส    MF 10 โคเซ อันโตนีโอ เรเยส    MF 11 ไคโรMF 12 บีเซนเต อีบอร์ราMF 26 ลุยส์มีFW 14 เอียโก อัสปัส    ผู้จัดการทีม: อูไนย์ เอเมรี

แมน ออฟ เดอะ แมตช์:
 คริสเตียโน โรนัลโด (เรอัลมาดริด)

ผู้ช่วยผู้ตัดสิน:
ไซมอน เบ็ค (อังกฤษ)
สจวร์ต บุร์ต (อังกฤษ)
ผู้ตัดสินที่สี่:
ดาร์เรน อิงแลนด์ (อังกฤษ)
ผู้ช่วยผู้ตัดสินสำรอง:
ไมเคิล โอลิเวอร์ (อังกฤษ)
แอนโทนี เทย์เลอร์ (อังกฤษ)กฎกติกาการแข่งขัน
แข่งขัน 90 นาที
หากเสมอกันให้ต่อเวลาพิเศษ 30 นาที
และหากยังเสมอกันอีกจะมีการ ยิงลูกโทษที่จุดโทษตัดสิน
ส่งผู้เล่นสำรองได้ 7 คน, สามารถเปลี่ยนผู้เล่นสำรองลงสนามได้ 3 คน
# โง่ (เพลงซิลลี่ ฟูลส์)
โง่ เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 เดอะวัน ประพันธ์คำร้องโดย สุทธิพงษ์ สมบัติจินดา แต่งทำนองโดย เบนจามิน จุง ทัฟเนลล์ และเทวฤทธิ์ ศรีสุข และเรียบเรียงโดย ซิลลี่ ฟูลส์ 

การตอบรับ
เพลง โง่ ได้คว้าอันดับ 6 ของชาร์ตเพลง TrueMusic Digital Chart 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 3 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 เมษายน พ.ศ. 2551
ชาร์ต
ชาร์ต (พ.ศ. 2551)อันดับสูงสุด ทรูมิวสิก ดิจิตอลชาร์ต 100 6 104.5 เอฟเอ็ม แฟตเรดิโอ ท็อป 75 ชาร์ตUpdate 104.5 FM. FAT RADIO TOP 75 CHART วันที่ 27 เมษายน 2551 3 104.5 เอฟเอ็ม แฟตเรดิโอ ท็อป 100 ออฟเยียร์ 2008 32
# ฮวัง ย็อน-จู
ฮวัง ย็อน-จู (13 สิงหาคม ค.ศ. 1986 —) เป็นนักกีฬาวอลเลย์บอลหญิงทีมชาติเกาหลีใต้ เธอสำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อนเมื่อปี ค.ศ. 2005 (ซึ่งเป็นสถาบันเดียวกันกับที่คิม ย็อน-คย็อง, ฮัน ซง-อี และฮัน ยู-มี จบมา)수원전산여고 졸업생 4명, 준결승 진출 맹활약! - 경기eTV뉴스 และฮวัง ย็อน-จู ได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010  หนึ่งปีถัดมา เธอสามารถพาทีมฮุนได อีแอนด์ซี ของเธอเข้าครองตำแหน่งทีมชนะเลิศในการแข่งขันวี-ลีก (ฤดูกาล 2010-2011) ได้เป็นสมัยแรก รวมถึงเธอยังได้รับรางวัลผู้เล่นทรงคุณค่าจากการแข่งขันครั้งดังกล่าวMVP 황연주 "이적하고 경사가 겹치네요" - 뉴시스
# ทีดับเบิลยูเอ เที่ยวบินที่ 800
ทรานส์เวิลด์แอร์ไลน์ เที่ยวบินที่ 800 (ทีดับเบิลยูเอ 800) เป็นเครื่องบินโบอิง 747-100 ที่ระเบิดและตกสู่มหาสมุทรแอตแลนติกใกล้อีสต์มอริตชิส รัฐนิวยอร์ก เมื่อวันที่ 17 กรกฎาคม 2539 เมื่อเวลาประมาณ 20:31 EDT หลังนำเครื่องขึ้นจากท่าอากาศยานนานาชาติจอห์น เอฟ. เคนเนดีได้ 12 นาทีในเที่ยวบินโดยสารระหว่างประเทศกำหนดสู่กรุงโรม โดยมีจุดแวะพักในกรุงปารีส ทั้ง 230 คนบนเครื่องเสียชีวิต เป็นอุบัติเหตุการบินครั้งที่มีผู้เสียชีวิตมากที่สุดเป็นอันดับสามในดินแดนสหรัฐ

 การเกิดอุบัติเหตุ 
วันที่ 17 กรกฎาคม 2539 เวลา 20:19 EDT เที่ยวบินที่ 800 พร้อมผู้โดยสาร 212 คน และลูกเรือ 18 คน ออกเดินทางจากท่าอากาศยานเจ.เอฟ.เค. เพื่อมุ่งหน้าสู่กรุงปารีส ประเทศฝรั่งเศส ก่อนจะเดินทางต่อไปยังกรุงโรม ประเทศอิตาลี แต่ขึ้นบินได้เพียง 12 นาที เครื่องบิน โบอิง 747-100 ซึ่งใช้งานมากว่า 25 ปีเกิดระเบิดกลางอากาศเหนือมหาสมุทรแอตแลนติกที่ความสูง 16,000 ฟุตเมื่อเวลา 20:31 EDT ทำให้ส่วนหัวของเครื่องถูกตัดออกจากลำตัวเครื่อง โดยลำตัวเครื่องยังมีแรงดันจำนวนหนึ่งยกลำตัวเครื่องขึ้นสู่ท้องฟ้า ก่อนที่จะตกลงสู่ทะเล ขณะเกิดเหตุ นักบินในเครื่องบินอีกลำหนึ่งและทหารที่ขับเฮลิคอปเตอร์ลาดตระเวนอยู่บริเวณนั้นเห็นเหตุการณ์พอดี จึงรุดไปยังที่เกิดเหตุ
เหตุการณ์ครั้งนั้มีผู้เสียชีวิตทั้งหมด 230 คน

 การสอบสวนและสาเหตุของอุบัติเหตุ 
ในช่วงแรกนั้น เอฟ.บี.ไอ. ร่วมสืบสวนหาสาเหตุในการครั้งนี้ พวกเขาตั้งไว้ 2ประเด็น คือ เครื่องบินอาจถูกยิงตกด้วยมีสไซต์ของกองทัพสหรัฐ แบบกรณีของ มาเลเซียแอร์ไลน์ เที่ยวบินที่ 17 หรืออาจถูกลอบวางระเบิดโดยผู้ก่อการร้าย แบบกรณีของ แพนแอม เที่ยวบินที่ 103 แต่จากสอบสวนของคณะสืบสวนซึ่งได้ประกอบซากเครื่องบินเพื่อทำการสอบสวนหาสาเหตุ Malaysia crash shares anniversary with TWA Flight 800
ใน USA Today สืบค้นเมื่อ 16-4-2018 ได้ข้อสรุปในปี 2540 ว่าเกิดจากสายไฟในเครื่องบินซึ่งมีสภาพเก่า ทำให้ไฟฟ้าลัดวงจรและเกิดประกายไฟในถังเซื้อเพลิง จึงเป็นสาเหตุทำให้เครื่องบินเกิดระเบิดกลางอากาศ 
Six months later, still no answer to TWA Flight 800 mystery 
ใน CNN สืบค้นเมื่อ 16-4-2018
# โคเรียนแอร์ เที่ยวบินที่ 801
โคเรียนแอร์ เที่ยวบินที่ 801 (KE801, KAL801) เป็นเที่ยวบินนานาชาติที่ดำเนินการโดยโคเรียนแอร์จากท่าอากาศยานนานาชาติคิมโพ โซล ไปยังท่าอากาศยานนานาชาติอันโตนิโอ บี. วอน แพต กวม เมื่อวันที่ 6 สิงหาคม ค.ศ. 1997 เครื่องบิน โบอิง 747-300 ที่ทำการบิน ตกลงที่ยอดเขาบีเจีย ทางใต้ของเนินเขานีมิตซ์ อาซัน-ไมนา กวม ขณะลงจอดที่ท่าอากาศยานปลายทาง ทำให้มีผู้เสียชีวิต 229 คน จากคนที่เดินทางทั้งหมด 254 คน นับเป็นภัยพิบัติทางการบินที่ร้ายแรงที่สุดที่เกี่ยวข้องกับเครื่องบินของเกาหลีใต้ ก่อนที่เชจูแอร์ เที่ยวบินที่ 2216 ทำสถิติใน ค.ศ. 2024

ทางคณะกรรมการความปลอดภัยการขนส่งแห่งชาติอ้างถึงสาเหตุที่น่าจะเป็นไปได้ของอุบัติเหตุครั้งนี้มาจากการสื่อสารที่ไม่ดีระหว่างลูกเรือ รวมถึงการตัดสินใจที่ไม่ดีของกัปตันในแนวทางแบบไม่แม่นยำ

 อากาศยานและลูกเรือ 
อากาศยานที่เกิดเหตุมีชื่อว่า โบอิง 747-300 รหัส HL7468 มีอายุใช้งาน 12 ปี โดยส่งให้กับโคเรียนแอร์ในวันที่ 12 ธันวาคม ค.ศ. 1984"Official Guam Crash Site Center – Korean Air Flt 801," Government of Guam

เที่ยวบินดังกล่าวอยู่ภายใต้การบังคับบัญชาของกัปตัน พัก ยง-ชุล  อายุ 42 ปี กัปตันมีชั่วโมงบินมากกว่าเกือบถึง 9,000 ชั่วโมง รวมถึงชั่วโมงบินกับโบอิง 747 ที่มี 3,192 ชั่วโมง และเพิ่งได้รับรางวัลความปลอดภัยในการบินสำหรับการลงจอดเครื่องบิน 747 ที่เครื่องยนต์ขัดข้องที่ระดับความสูงต่ำได้สำเร็จ ตอนแรกพักมีกำหนดบินไปที่ดูไบ สหรัฐอาหรับเอมิเรตส์ แต่เนื่องจากเขาพักผ่อนไม่เพียงพอสำหรับการเดินทางไปดูไบ เขาจึงถูกมอบหมายให้ไปคุมเที่ยวบินที่ 801 นักบินผู้ช่วยคือ Song Kyung-ho  อายุ 40 ปีที่มีชั่วโมงบินมากกว่า 4,000 ชั่วโมง ในจำนวนนี้บินกับโบอิง 747 ถึง 1,560 ชั่วโมง วิศวกรการบินคือ Nam Suk-hoon  อายุ 57 ปี นักบินอาวุโสที่มีชั่วโมงบินมากกว่า 13,000 ชั่วโมง ในจำนวนนี้บินกับโบอิง 747 ถึง 1,573 ชั่วโมง

อุบัติเหตุ

 หมายเหตุ
# โรงงานทอผ้าโทมิโอกะและสถานที่ที่เกี่ยวข้อง
โรงงานทอผ้าโทมิโอกะและสถานที่ที่เกี่ยวข้อง (,) คือ ชื่อตามที่ได้จดทะเบียนเป็นมรดกโลก สถานที่แห่งนี้คือโรงงานสาวผ้าไหมที่เป็นต้นแบบในยุคใหม่ที่มีความเก่าแก่ที่สุดในประเทศญี่ปุ่น ก่อตั้งใน ค.ศ. 1872 โดยรัฐบาลเพื่อที่จะแนะนำเครื่องจักรสาวผ้าที่ทันสมัยจากฝรั่งเศสและเผยแพร่เทคโนโลยีสู่ญี่ปุ่น โรงงานนี้ได้รับการจดทะเบียนโดยรัฐบาลในฐานะแหล่งที่ตั้งทางประวัติศาสตร์ และอาคารได้รับการอนุรักษ์เป็นอย่างดี มันคือโรงงานขนาดใหญ่แห่งหนึ่งในเขตเมืองเก่าของโทมิโอกะในจังหวัดกุมมะ ตั้งอยู่ห่างจากกรุงโตเกียว ทางตะวันตกเฉียงเหนือประมาณ 100 กิโลเมตร

ประวัติ

ไม่นานหลังจากการปฏิวัติเมจิในปลายคริสตศตววษที่ 19 รัฐบาลญี่ปุ่นรีบเร่งนำความทันสมัยมาสู่ญี่ปุ่น เพื่อที่จะก้าวทันประเทศต่าง ๆ ในทวีปยุโรป ผ้าไหมดิบของญี่ปุ่นคือ สินค้าส่งออกที่สำคัญที่สุด และสนับสนุนความเจริญเติบโตทางเศรษฐกิจในเวลานั้น แต่ระหว่างความนิยมนี้ โรงงานผ้าไหมญี่ปุ่นเริ่มที่จะเสียคุณภาพของผ้าไหม ซึ่งเป็นอันตรายอย่างรวดเร็วต่อชื่อเสียงของญี่ปุ่นในฐานะผู้ผลิตผ้าไหมดิบ ด้วยเหตุนี้รัฐบาลแห่งชาติตัดสินใจที่จะก่อตั้งโรงงานทอผ้าโทมิโอกะ เพื่อเป็นต้นแบบในการปั่นด้ายด้วยเครื่องจักรที่มีความซับซ้อนมากที่สุด และพัฒนาคุณภาพของผ้าไหมดิบ

ใน ค.ศ. 1870 พอล บรูแนท (Paul Brunat) ผู้ซึ่งทำงานในบริษัทการค้าฝรั่งเศสในโยโกฮามะได้ค้นหาที่ตั้งที่เหมาะสมสำหรับโรงงานผ้าไหมในภูมิภาคคันโต และเลือกที่ตั้งนั้นในเมืองโทมิโอกะ การก่อสร้างเริ่มใน ค.ศ. 1871 และเสร็จสมบูรณ์ในเดือนกรกฎาคมปีถัดไป สามเดือนต่อมาโรงงานเริ่มดำเนินงาน ภายในโรงงานมีเครื่องจักรปั่นผ้าไหมกว่า 150 เครื่อง และคนงานหญิง 400 คน ทำงานในโรงงาน วิถีชีวิตของคนงานเหล่านั้นได้รับการบันทึกไว้ในสมุดบันทึกของวาดะ เอ (Wada Ei)

โรงงานทอผ้าโทมิโอกะมุ่งมั่นการผลิตผ้าไหมดิบคุณภาพสูง และแม้ว่าผ้าไหมเหล่านั้นได้สร้างชื่อเสียงด้วยคุณภาพของมันในต่างประเทศ แต่ธุรกิจผ้าไหมอยู่ในสภาวะขาดทุนโดยตลอด ถึงจะมีการลดราคาสินค้าแล้ว ทางโรงงานก็ยังคงขาดทุนอย่างหนักส่งผลให้รัฐบาลตัดสินใจขายโรงงานและโอนธุรกิจให้กับเครือมิตสึอิไฟแนนซ์ (Mitsui Finance Group) ใน ค.ศ. 1893 และใน ค.ศ. 1902 โรงงานถูกโอนอีกครั้งสู่บริษัทฮาระ (Hara Company)

ใน ค.ศ. 1939 (ปีที่ 14 ของยุคโชวะ) โรงงานทอผ้าโทมิโอกะถูกโอนสู่บริษัทคาตากูระอินดัสตรีส์จำกัด (Katakura Industries Co., Ltd) ซึ่งเป็นบริษัททอผ้าไหมที่ใหญ่ที่สุดในญี่ปุ่น โรงงานทอผ้าโทมิโอกะได้ช่วยเหลือความเจริญเติบโตทางเศรษฐกิจของญี่ปุ่นอย่างมากระหว่างและหลังสงครามโลกครั้งที่ 2 และในที่สุดโรงงานได้ปิดตัวลงในเดือนมีนาคม ค.ศ. 1987 แต่มันยังคงเป็นสถานที่ที่ได้รับการดูแลอย่างดีหลังจากได้รับการขึ้นทะเบียนเป็นแหล่งประวัติศาสตร์ใน ค.ศ. 2005 และได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโกเมื่อวันที่ 21 มิถุนายน ค.ศ. 2014

ดูเพิ่ม
 การปฏิวัติเมจิ
 จังหวัดกุมมะ
 เว็บไซต์โรงงานทอผ้าโทมิโอกะ
 

สมุดภาพ
# ฟลอเรนซ์ กริฟฟิท จอยเนอร์
ฟลอเรนซ์ เดลอเรซ กริฟฟิท จอยเนอร์  หรือที่รู้จักในชื่อ โฟล-โจ (Flo-Jo) เป็นนักกรีฑาชาวอเมริกัน มีชื่อเสียงในฐานะที่เป็นสตรีที่วิ่งเร็วที่สุดในโลก โดยเป็นเจ้าของสถิติโลก และเหรียญทองประเภทวิ่ง 100 เมตร และ 200 เมตรในกีฬาโอลิมปิกฤดูร้อน 1988 ที่โซล ประเทศเกาหลีใต้ สถิติของเธอยังไม่มีนักกีฬาหญิงคนใดทำลายได้มาจนถึงปัจจุบัน

ฟลอเรนซ์ จอยเนอร์เสียชีวิตด้วยวัยเพียง 38 ปี แพทย์วินิจฉัยว่าเธอเสียชีวิตจากการขาดอากาศ เนื่องจากอาการชักขณะกำลังนอนหลับ
# วัดหนองผักหนอก
วัดหนองผักหนอก เป็นวัดราษฎร์ ตั้งอยู่เลขที่ 234 บ้านหนองผักหนอก หมู่ที่ 7 ตำบลหนองย่างเสือ อำเภอมวกเหล็ก จังหวัดสระบุรี สังกัดคณะสงฆ์มหานิกาย

 อาณาเขต 
 ทิศเหนือ	 จรดที่ดินของเอกชน
 ทิศใต้	 	  จรดถนนหลวง
 ทิศตะวันออก	 	จรดถนนสาธารณะประจำหมู่บ้าน
 ทิศตะวันตก	 จรดที่ดินของเอกชน
ที่ดินที่ตั้งวัดมีเนื้อที่ 35 	ไร่	 เป็นที่ ส.ป.ก.หนังสือประวัติวัดทั่วราชอาณาจักร เล่ม ๔ หน้า ๕๖๙ (ประวัติวัดในจังหวัดสระบุรี) พ.ศ. ๒๕๕๒ : กองพุทธสถาน, สำนักงานพระพุทธศาสนาแห่งชาติ.

 ประวัติ 
วัดหนองผักหนอก สร้างขึ้นเมื่อวันที่ 13 มีนาคม พ.ศ. 2528 โดยมี นายถนอม โตแป้น ได้บริจาคที่ดินจำนวน 30 ไร่ 85 ตารางวา ให้เป็นที่สร้างวัด และมี นายเล็ก เตียงทอง เป็นผู้ดำเนินการขออนุญาตสร้างวัดต่อทางราชการ และกระทรวงศึกษาธิการได้ประกาศอนุญาตให้ยกฐานะขึ้นเป็นวัดที่มีพระสงฆ์ถูกต้องตามกรมศาสนา เป็นประเภทวัดราษฎร์  สังกัดคณะสงฆ์ฝ่ายมหานิกาย เมื่อวันที่ 17 มกราคม พ.ศ. 2528 ยังไม่มีอุโบสถ.

 ศาสนวัตถุ 
 พระประธานในศาลาการเปรียญ พุทธลักษณะ ปางสมาธิ ขนาดพระเพลากว้าง 24 นิ้ว สูง 50 นิ้ว สร้างเมื่อ  พ.ศ. 2532

 เสนาสนะ 
 ศาลาการเปรียญ กว้าง  12 เมตร  ยาว 30 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก
 กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง
 ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็ก
นอกจากนี้ยังมี ฌาปนสถาน 1 หลัง หอระฆัง 1 หลัง โรงครัว 1 หลัง

 ระเบียงภาพ 

 ลำดับเจ้าอาวาส 
 <center>ลำดับเจ้าอาวาส</center> ลำดับที่ รายนาม/สมณศักดิ์  ตำแหน่ง เริ่มวาระ สิ้นสุดวาระ 1พระอธิการจรูญ จนวณฺโณเจ้าอาวาส พ.ศ.-  พ.ศ.- 2พระมนูญ ฐิตคุโณ รักษาการเจ้าอาวาส  -  ปัจจุบัน
# เคลิ้ม (เพลงสล็อต แมชชีน)
เคลิ้ม (Kloem) เป็นซิงเกิลที่ 2 ของวงดนตรีสล็อต แมชชีน จากสตูดิโออัลบั้มที่ 6 Rainbow จากค่ายบีอีซี-เทโร มิวสิค ประพันธ์คำร้อง-ทำนองและเรียบเรียงโดย Po Posayanukul เพลงนี้มีความโดดเด่นทางด้านการใช้สัมผัสคล้อง­จองท่อนเพลง และยังเลือกใช้สำนวนภาษาเชย ๆ  ออกจำหน่ายในวันที่ 27 ตุลาคม พ.ศ. 2556 และมิวสิกวีดิโอกำกับโดย John Kittithat และเผยแพร่ในยูทูบ วันที่ 21 พฤศจิกายน พ.ศ. 2556

การตอบรับ
เพลง เคลิ้ม ได้อันดับ 15 จากการจัดอันดับของ 95.5 FM Virgin Hitz หมวดเพลงไทยสากล ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
ชาร์ต
ชาร์ต (พ.ศ. 2556)อันดับสูงสุด ซี้ดเอฟเอ็ม ชาร์ตท็อป 20Chart Top 20 วันที่ 8 ธันวาคม 2556 อัปเดตล่าสุด จากคลื่นวิทยุ 97.5 Seed FM 5 95.5 เอฟเอ็ม เวอร์จิ้นฮิตซ์ ชาร์ตท็อป 40 15
ชาร์ต (พ.ศ. 2557)อันดับสูงสุด บางกอกซิงเกิล ชาร์ต 40Bangkok Singles Chart 20-01-2014 6 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 ประจำวันอาทิตย์ที่ 16 กุมภาพันธ์ 2557 7
# พัชชา พูนพิริยะ
พัชชา พูนพิริยะ (เกิด 6 กันยายน พ.ศ. 2537)  เป็นนักแสดงภาพยนตร์ชาวไทย และเป็นนักจัดรายการวิทยุคลื่น Cat Radio  รวมไปถึงเป็นนักคอลัมน์ใน The Standard อีกด้วยและเป็นน้องสาวของนัฐวุฒิ พูนพิริยะ ผู้กำกับภาพยนตร์เคาท์ดาวน์ เริ่มเป็นที่รู้จักจากการเป็นนางเอกภาพยนตร์เรื่อง Mary is happy, Mary is happy พัชชา สำเร็จการศึกษาจาก ภาควิชานฤมิตศิลป์ (แขนงวิชาการออกแบบแฟชัน) คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับ 1เรียนจบแล้ว! จูนจูน Mary is Happy ด้วยเกียรตินิยมอันดับ 1

 ผลงาน 
 ภาพยนตร์ 
 ปึ  เรื่อง  บทบาท  หมายเหตุ 2556 Mary is happy, Mary is happy  แมรี่   My Beautiful Woman ตอน ความลับของเจน เจน  ภาพยนตร์โฆษณา 2560 Die Tomorrow  จ๋า  

 ซีรีส์ 
 ปึ  เรื่อง  บทบาท  หมายเหตุ 2557   รูมอะโลน 401-410 ตอน 410 แอร์   2558   รูมอะโลน 2 ตอน ไม่รัก / หรือ / ห้ามรัก แอร์  2559  มิติรัก ผ่านเลนส์ ตอน รักออโตโฟกัส  ฉม  

 ละคร/ซิทคอม
 ปึ  เรื่อง  บทบาท  หมายเหตุ 2563   Cat Radio TV จูนจูน   ช่วง Awesome Mixtape

 เอมวี 
 Moonshine  - temp.
 ดวงอาทิตย์ - บอย ตรัย ภูมิรัตน์
 เรื่องมันเปลี่ยนไปแล้ว | The Begins
 ถามฉันก่อน | Shining Star
 ทำไม | Liberty

 ผลงานอื่น ๆ 
 เป็นดีเจคลื่น Cat Radio ทุกวันเสาร์ เวลา 18.00 - 21.00
ทุกวันจันทร์ ช่วงคนขอแมว 21.00-0.00 คู่กับ วี วิโอเลต วอร์เทียร์
ดีเจ จูนจูน
 นักคอลัมน์ในเดอะสแตนดาร์ค

 รางวัล 
 รางวัลชนะเลิศจากโครงการ Your Own Private Issue ของนิตยสาร Nylon
 รางวัลภาพยนตร์แห่งชาติ สุพรรณหงส์ ครั้งที่ 23 สาขานักแสดงนำหญิงยอดเยี่ยมJune – Patcha Poonpiriya | London Brown
# สูญญากาศ (เพลงซิลลี่ ฟูลส์)
สูญญากาศ เป็นซิงเกิลในปี พ.ศ. 2555 ของวงดนตรีซิลลี่ ฟูลส์ โดยมี วอร์เนอร์มิวสิคไทยแลนด์ เป็นผู้จัดจำหน่าย ประพันธ์เนื้อร้องโดย บอย โกสิยพงษ์ ทำนองโดย จักริน จูประเสริฐ และเรียบเรียงโดย ซิลลี่ ฟูลส์ โดยเพลงเน้นแนวอะคูสติกส์

มิวสิกวีดิโอ
มิวสิกวีดิโอนี้ และเผยแพร่ในยูทูบ วันที่ 11 เมษายน พ.ศ. 2556 โดยมีนางเอกเป็นน้องสาวของ แจสมิน มาร่วมแสดงด้วย มีเนื้อหาเกี่ยวกับอาการตอนคนเราคบกันไปนานๆ อาจจะเริ่มเบื่อกัน อาจไม่ค่อยได้คุยกันแล้ว แล้วจะทำยังไงเพื่อจะแก้ปัญหานี้ให้ได้สุญญากาศ ซิงเกิ้ลล่าสุดจาก Silly Fools

การตอบรับ
เพลง สูญญากาศ ได้คว้าอันดับ 11 ของชาร์ตเพลง Seed Chart Top 20 ในปี พ.ศ. 2555 และอันดับ 32 ของชาร์ตเพลง 95.5 FM Virgin Hitz CHART TOP 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล
ชาร์ต
ชาร์ต (พ.ศ. 2555)อันดับสูงสุด ซี้ดเอฟเอ็ม ชาร์ตท็อป 20SEED CHART TOP 20: SUN 4 MARCH 2012 11 Channel [V] Thailand : Siam Top 20 Charthttp://www.channelvthailand.com/v/v_siamtop/week24-11-17-june-2012-2/ 10 Channel [V] Thailand : Siam Top 100 Year End Chart  66 104.5 เอฟเอ็ม แฟตชาร์ต 40CHART FAT RADIO - THE FAT 40 / วันอาทิตย์ที่ 10 มิถุนายน 2555 28 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 13 พฤษภาคม 2555 32
# เก็กกังวอลเลย์บอล
เก็กกังวอลเลย์บอล  เป็นนิตยสารวอลเลย์บอล ที่ออกโดยนิฮงบุนกะพับลิชชิง นิตยสารนี้มีชื่อย่อคือ สึกิวอลเลย์ (月バレ)

 ข้อมูลอย่างย่อ 
ค.ศ. 1947 ยูตากะ มาเอดะ ได้จัดพิมพ์นิตยสารของสมาคมกีฬาวอลเลย์บอลแห่งประเทศญี่ปุ่น ครั้งแรกในชื่อ VOLLEYBALL (วอลเลย์บอล) ซึ่งตรงกับปีที่มีการก่อตั้งสหพันธ์วอลเลย์บอลนานาชาติ神奈川大学図書館OPACの検索結果にて確認 และตั้งแต่ ค.ศ. 1973 นิตยสารนี้ได้เป็นสื่อสิ่งพิมพ์เพียงรายการเดียวที่มีอยู่ของนิฮงบุนกะพับลิชชิง โดยเป็นนิตยสารวอลเลย์บอลที่มีประวัติความเป็นมายาวนานที่สุด และยังคงดำเนินเคียงคู่ร่วมกับประวัติศาสตร์ของวอลเลย์บอลในประเทศญี่ปุ่น

นิตยสารนี้รายงานผลการแข่งวอลเลย์บอล ทั้งในระดับตั้งแต่ทีมชาติ, วี.ลีก, มหาวิทยาลัย, มัธยมปลาย และมัธยมต้น ตลอดจนครอบคลุมข้อมูลจากต่างประเทศรวมถึงวอลเลย์บอลชายหาด รวมถึงในบางโอกาสจะมีการเปิดตัวในฉบับพิเศษ

 ประวัติ 
 ค.ศ. 1947 - นิตยสารสมาคมวอลเลย์บอลนี้ได้รับการตีพิมพ์ครั้งแรกในชื่อ VOLLEYBALL (วอลเลย์บอล)
 ค.ศ. 1973 - ตั้งแต่ปีที่ 27 ฉบับที่ 7 นิตยสารนี้ได้เปลี่ยนชื่อเป็น เก็กกังวอลเลย์บอล และตั้งแต่ปีที่ 27 ฉบับที่ 8 นิตยสารนี้ได้เป็นสื่อสิ่งพิมพ์รายการเดียวที่มีอยู่ของนิฮงบุนกะพับลิชชิง
# สนามกีฬาในร่มสิงคโปร์
สนามกีฬาในร่มสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ 

ในปี ค.ศ. 2011 สนามกีฬาแห่งนี้เป็นสนามกีฬาหลักของกีฬาโรงเรียนอาเซียน 2011
# อุทยานกีฬาสิงคโปร์
อุทยานกีฬาสิงคโปร์  เป็นศูนย์กีฬาที่มีขนาดใหญ่ที่สุดของประเทศสิงคโปร์ เริ่มก่อสร้างในปี ค.ศ. 2010 แล้วเสร็จในปี ค.ศ. 2014 

ในปี ค.ศ. 2015 ศูนย์กีฬาแห่งนี้ได้ใช้เป็นสถานที่จัดกีฬาซีเกมส์ ครั้งที่ 28 ที่สิงคโปร์เป็นเจ้าภาพ โดยพิธีเปิดและปิดจะจัดที่สนามกีฬาแห่งชาติสิงคโปร์
 สิ่งก่อสร้างภายในบริเวณศูนย์กีฬา
 สนามกีฬาแห่งชาติสิงคโปร์ ความจุ 55,000 ที่นั่ง
 ศูนย์กีฬาทางน้ำ
 อาคารกีฬาในร่ม
 ลานกีฬากลางแจ้ง
 ศูนย์ทรัพยากรและสารสนเทศกีฬา ประกอบด้วย ห้องสมุด พิพิธภัณฑ์กีฬา และศูนย์แสดงสินค้า
 พื้นที่พานิชยกรรม
# สนามกีฬาแห่งชาติสิงคโปร์
สนามกีฬาแห่งชาติสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ สร้างทดแทนสนามกีฬาแห่งชาติเดิมที่เปิดใช้มาตั้งแต่ ค.ศ. 1975 ตัวสนามสามารถปรับให้เข้ากับการแข่งขันกีฬาชนิดต่างๆ รวมถึงเป็นสนามที่มีหลังคาเลื่อนเปิด-ปิดได้ นับเป็นสิ่งก่อสร้างทรงโดมที่มีขนาดใหญ่ที่สุดในโลก สนามนี้มีความจุทั้งหมด 55,000 ที่นั่ง

ในปี ค.ศ. 2015 สนามกีฬาแห่งนี้เป็นสนามกีฬาหลักของซีเกมส์ 2015
# แพนอาหรับเกมส์ 1953
แพนอาหรับเกมส์ 1953 การแข่งขันกีฬาแพนอาหรับเกมส์ครั้งที่ 1 จัดขึ้นที่อะเล็กซานเดรีย ประเทศอียิปต์ ระหว่างวันที่ 26 กรกฎาคม - 10 สิงหาคม ค.ศ. 1953
# แพนอาหรับเกมส์ 1957
แพนอาหรับเกมส์ 1957 การแข่งขันกีฬาแพนอาหรับเกมส์ครั้งที่ 2 จัดขึ้นที่เบรุต ประเทศเลบานอน ระหว่างวันที่ 12 ตุลาคม - 27 ตุลาคม ค.ศ. 1957
# แพนอาหรับเกมส์ 1961
แพนอาหรับเกมส์ 1961 การแข่งขันกีฬาแพนอาหรับเกมส์ครั้งที่ 3 จัดขึ้นที่คาซาบลังกา ประเทศโมร็อกโก ระหว่างวันที่ 24 สิงหาคม - 9 กันยายน ค.ศ. 1961
# สนามกีฬาอันโตนิโอ เบสปูซิโอ ลิเบร์ติ
สนามกีฬาอันโตนิโอ เบสปูซิโอ ลิเบร์ติ  หรือ เอลโมนูเมนตัล  เป็นสนามกีฬาขนาดใหญ่อันดับที่ 1 ของบัวโนสไอเรส ประเทศอาร์เจนตินา เริ่มก่อสร้างในปี พ.ศ. 2479 แล้วเสร็จในปี พ.ศ. 2481 เป็นสนามเหย้าของกลุบอัตเลติโกริเบร์เปลตและฟุตบอลทีมชาติอาร์เจนตินา รวมถึงมีสถานะเป็นสนามกีฬาแห่งชาติของอาร์เจนตินาด้วย

ในปี พ.ศ. 2561 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2018 ที่อาร์เจนตินาเป็นเจ้าภาพ
ระเบียงภาพ